heron.pneumatica 2.35
Χρῶνται δὲ καὶ ἑτέρᾳ κατασκευῇ τοιαύτῃ πρὸς τὸ σαλπίζειν καὶ κοσσύφου φωνὴν ἀποτελεῖν . Πάλιν γὰρ τὸ αὐτὸ μιλιάριον κατασκευάζεται ἔχον πάντας τοὺς σωλῆνας τοὺς ἐν τῇ ἕδρᾳ συντετρημένους εἰς τὰ παρʼ ἑκάτερα μέρη . περὶ δὲ τὴν ἐφέδραν ἔστω τις σωλὴν ὁ ΦΕ θῆλυς ἔχων ἕτερον συνεσμηρισμένον τὸν Κ Λ διηνοιγμένον εἰς τὴν χώραν τοῦ θερμοῦ καὶ . κινούμενον περὶ τὴν περόνην τὴν Κ Λ . τοῦτο δὲ τιτρᾶται εἰς τρία τρήματα κατὰ τὰ Μ , Ν , Ξ · ὁμοίως καὶ ὁ ΦΕ σωλὴν τιτρᾶται εἰς τρία τρήματα κατάλληλα τοῖς Μ , Ν , Ξ , καὶ πρὸς μὲν τῷ Ξ τιτρᾶται βάσις τις ἔχουσα ἐν αὑτῇ σωλῆνα συνεστεγνωμένον τῷ Ξ , ἐφʼ ὃν κεῖται τὸ ζῳδάριον ὁμοίως , ὥσπερ καὶ ἐπάνω εἰρήκαμεν . ἐκ δὲ τῶν Μ , Ν σωλῆνές εἰσι διήκοντες οἱ ΜΟ , ΝΠ ἔχοντες | τὰ μὲν ἄνω ἄκρα κεκαμμένα · τούτοις δὲ συντετρήσθω καὶ συνεστεγνώσθω ἡ ἐφέδρα τοῦ μιλιαρίου . διὰ δὲ τῶν τρημάτων διήκουσιν ἕτεροι σωλῆνες συνεσμηρισμένοι τοῖς Π , Ο , οἷς ἐπικάθηται τάδε · ἐφʼ ἑνὶ μὲν στρουθίον ἔχον τὰ ἐντὸς κενὰ πρὸς τὸ δύνασθαι δέξασθαι ὕδωρ . αὐτὸς οὖν ὁ σωλήν , ᾧ ἐπικάθηται , κέκαμπται ἔχων φθογγάριον τῶν γινομένων πρὸς τὸ τὰς φωνὰς παρίεσθαι · καὶ ἡ ἀνακαμπὴ διήκουσα μέχρι τοῦ ὕδατος ἐν τῷ στρουθίῳ . ὅταν μὲν οὖν ἡ φωνὴ τοῦ φθογγαρίου προΐῃ εἰς τὸ ὕδωρ , τότε ἦχον κοσσύφου ποιεῖ . πάλιν δὲ ὁ ἕτερος σωλὴν ἔχει καὶ αὐτὸς ἕτερον σωλῆνα συνεσμηρισμένον , ᾧ ἐπικάθηται ζῳδάριον ἐσχηματισμένον εἰς Τρίτωνα καὶ ἔχον ἐν τῷ στόματι σάλπιγγα . πάλιν δὲ αὐτὸς οὗτος ὁ σωλήν , ᾧ ἐπικάθηται , ἕξει τὴν γλωσσίδα καὶ τὸν κώδωνα , ὡς εἰώθει γίγνεσθαι . προϊοῦσα οὖν ἡ ἀτμὶς καὶ συναντῶσα τῇ τε γλωσσίδι καὶ τῷ κώδωνι τὴν φωνὴν ἀποτελέσει τῆς σάλπιγγος . πείρᾳ οὖν σκεψώμεθα , πότε μὲν κατάλληλον τὸ τρῆμα τῷ ΜΟ σωλῆνι , πότε δὲ τῷ ΝΠ , πότε δὲ τῷ Ξ ἐπὶ Ζ τῷ ἐπικειμένῳ ζῳδαρίῳ . καὶ ταῦτα γνόντες σημεῖά τινα ἐν αὐτοῖς παρασημειωσόμεθα παρὰ τὴν Κ Λ περόνην πρὸς τὸ ὁπόταν μὲν προαιρώμεθα σαλπίζειν , ὅταν δὲ πάλιν βουλώμεθα φυσᾶν , αὐτὸ φυσᾶν , ὁπόταν δὲ βουλώμεθα , κοσσυφίζειν . τὸ δὲ τοῦ κρατῆρος καὶ τῆς τοῦ θερμοῦ ἀναβάσεως , ὥσπερ καὶ ἐπάνω εἰρήκαμεν , οὕτως γίγνεται .
Lemmas: χράω δέ καί ἕτερος κατασκευή τοιοῦτος πρός ὁ σαλπίζω καί κόσσυφος φωνή ἀποτελέω . πάλιν γάρ ὁ αὐτός μιλιάριον κατασκευάζω ἔχω πᾶς ὁ σωλήν ὁ ἐν ὁ ἕδρα συντετραίνω εἰς ὁ παρά ἑκάτερος μέρος . περί δέ ὁ ἐφέδρα εἰμί τις σωλήν ὁ ΦΕ θῆλυς ἔχω ἕτερος συσμηρίζω ὁ Κ Λ διανοίσσω εἰς ὁ χώρα ὁ θερμός καί . κινέω περί ὁ περόνη ὁ Κ Λ . οὗτος δέ τιτράομαι εἰς τρεῖς τρῆμα κατά ὁ Μ , Ν , Ξ · ὅμοιος καί ὁ ΦΕ σωλήν τιτράομαι εἰς τρεῖς τρῆμα κατάλληλος ὁ Μ , Ν , Ξ , καί πρός μέν ὁ Ξ τιτράομαι βάσις τις ἔχω ἐν ἑαυτοῦ σωλήν συστεγνόω ὁ Ξ , ἐπί ὅς κεῖμαι ὁ ζῳδάριον ὅμοιος , ὥσπερ καί ἐπάνω λέγω . ἐκ δέ ὁ Μ , Ν σωλήν εἰμί διήκω ὁ ΜΟ , ΝΠ ἔχω | ὁ μέν ἄνω ἄκρον κάπτω · οὗτος δέ συντετραίνω καί συστεγνόω ὁ ἐφέδρα ὁ μιλιάριον . διά δέ ὁ τρῆμα διήκω ἕτερος σωλήν συσμηρίζω ὁ Π , Ο , ὅς ἐπικάθημαι ὅδε · ἐπί εἷς μέν στρουθίον ἔχω ὁ ἐντός κενός πρός ὁ δύναμαι δέχομαι ὕδωρ . αὐτός οὖν ὁ σωλήν , ὅς ἐπικάθημαι , κάμπτω ἔχω φθογγάριον ὁ γίγνομαι πρός ὁ ὁ φωνή παρίημι · καί ὁ ἀνακαμπή διήκω μέχρι ὁ ὕδωρ ἐν ὁ στρουθίον . ὅταν μέν οὖν ὁ φωνή ὁ φθογγάριον προίημι εἰς ὁ ὕδωρ , τότε ἦχος κόσσυφος ποιέω . πάλιν δέ ὁ ἕτερος σωλήν ἔχω καί αὐτός ἕτερος σωλήν συσμηρίζω , ὅς ἐπικάθημαι ζῳδάριον σχηματίζω εἰς Τρίτων καί ἔχω ἐν ὁ στόμα σάλπιγξ . πάλιν δέ αὐτός οὗτος ὁ σωλήν , ὅς ἐπικάθημαι , ἔχω ὁ γλωττίς καί ὁ κώδων , ὡς εἴωθα γίγνομαι . προέρχομαι οὖν ὁ ἀτμίς καί συναντάω ὁ τε γλωττίς καί ὁ κώδων ὁ φωνή ἀποτελέω ὁ σάλπιγξ . πεῖρα οὖν σκοπέω , πότε μέν κατάλληλος ὁ τρῆμα ὁ ΜΟ σωλήν , πότε δέ ὁ ΝΠ , πότε δέ ὁ Ξ ἐπί Ζ ὁ ἐπίκειμαι ζῳδάριον . καί οὗτος γιγνώσκω σημεῖον τις ἐν αὐτός παρασημειόομαι παρά ὁ Κ Λ περόνη πρός ὁ ὁπόταν μέν προαίρω σαλπίζω , ὅταν δέ πάλιν βούλομαι φυσάω , αὐτός φυσάω , ὁπόταν δέ βούλομαι , κοσσυφίζω . ὁ δέ ὁ κρατήρ καί ὁ ὁ θερμός ἀνάβασις , ὥσπερ καί ἐπάνω λέγω , οὕτως γίγνομαι .